Viber

Rakuten Viber, ose thjesht Viber (, ) është një shërbim i dërgimit të mesazheve dhe thirrjes telefonike përmes internetit i zotëruar nga kompania multikombëtare Rakuten, ofruar në formë të aplikacioneve falas për pajisjet Android, iOS, Microsoft Windows, macOS dhe Linux. Përdoruesit regjistrohen dhe identifikohen përmes një numri të telefonit, mirëpo shërbimi qaset në platforma desktop edhe pa lidhje telefonike. Përveç mesazheve të shkruara, përdoruesit mund të shkëmbejnë imazhe, video dhe mesazhe audio. Ofron edhe një shërbim me pagesë për thirrje ndërkombëtare fikse e mobile të quajtur Rakuten Viber Out. Që prej 2018, mbi një miliardë përdorues janë të regjistruar në rrjetin e vet.

Softueri u lançua në 2010 nga kompania izraelite me regjistrim qipriot Viber Media, të cilën e bleu Rakuteni në 2014.

Aplikacionet
Viber u themelua nga katër partnerët Izraelitë dhe bjellorusë: Talmoni Marco, Igor Magazinnik, Sani Maroli dhe Ofer Smocha, me Marcon si kryeshefin ekzekutiv të kompanisë. Viber ishte nisur fillimisht për iPhone më 2 dhjetor 2010, në konkurrencë të drejtpërdrejtë me Skype. Një version u nxorr më përpara në treg për Android i cili u shfaq në maj të 2011, por ishte i kufizuar në 50.000 përdoruesve; një version i pakufizuar u nxorr në treg më 19 korrik të 2012. Viber për pajisjet BlackBerry dhe Windows Phone u nxorr më 8 Maj, 2012. Kur arritën 90 milion përdorues më 24 Korrik 2012, shërbimi i mesazheve në grup dhe motor HD Voice u shtuan për të dy aplikacionet Android dhe iPhone. Aplikacionet për Nokia Seria e 40, Symbian dhe platforma Bada nga Samsung u nxorrën gjithashtu në të njëjtën ditë. 

Siguria
Më 4 Nëntor 2014, Viber shënoi 1 nga 7 pikat e sigurisë së mesazheve në fletën e pikëve të Electronic Frontier Foundation. Viber mori një pikë për encryption gjatë tranzitit, por humbi  pikë për shkak të komunikimit nuk është i koduar me një çelës ku ofruesi nuk ka qasje (p.sh. komunikimet nuk janë koduar në end-to end), përdoruesit nuk mund të verifikojnë identitetin e kontakteve, mesazhet e kaluara nuk janë të sigurtë nëse çelësat e kodimit janë vjedhur, kodi nuk është i hapur për shqyrtim të pavarur (dmth kodi nuk është me burim të hapur), dizajni i sigurisë nuk është i dokumentuar si duhet, dhe nuk ka pasur një auditim të kohëve të fundit të sigurisë së pavarur. AIM, BlackBerry Messenger, Ebuddy XMS, Hushmail, Kik Messenger, Skype, dhe Yahoo Messenger gjithashtu shënuan 1 nga 7 pikët totale.

 Shih edhe 

 WhatsApp

 Referime 

Kategoria:Program VoIP
Kategoria:Komunikim
Kategoria:Programe kompjuterike